CELEX: 32012R0299
Language: lv
Date: 2012-04-02 00:00:00
Title: Komisijas Īstenošanas regula (ES) Nr. 299/2012 ( 2012. gada 2. aprīlis ) par atsevišķu preču klasifikāciju kombinētajā nomenklatūrā

5.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 99/15
            
         KOMISIJAS ĪSTENOŠANAS REGULA (ES) Nr. 299/2012
   (2012. gada 2. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 2. aprīlī
      
         
            Komisijas un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Portatīvs ar baterijām darbināms daudzfunkcionāls elektronisks aparāts vienā korpusā, kura izmēri ir aptuveni 10 × 9,5 × 10,5 cm un kura aprīkojumā ietilpst:
                  
                              —
                           
                           
                              šķidro kristālu krāsu displejs, kura ekrāna izmērs pa diagonāli ir apmēram 9 cm (3,5 collas), attēla formāts 4:3 un izšķirtspēja 320 × 240 pikseļi,
                           
                        
                              —
                           
                           
                              skaļruņi,
                           
                        
                              —
                           
                           
                              mikrofons,
                           
                        
                              —
                           
                           
                              modinātājpulkstenis,
                           
                        
                              —
                           
                           
                              2 GB atmiņa,
                           
                        
                              —
                           
                           
                              atmiņas karšu lasītājs,
                           
                        
                              —
                           
                           
                              
                                 USB saskarne,
                           
                        
                              —
                           
                           
                              
                                 FM antenas saskarne,
                           
                        
                              —
                           
                           
                              vadības taustiņi.
                           
                        Aparāts spēj izpildīt šādas funkcijas:
                  
                              —
                           
                           
                              radiopārraižu uztveršana,
                           
                        
                              —
                           
                           
                              balss ierakstīšana,
                           
                        
                              —
                           
                           
                              skaņas reproducēšana,
                           
                        
                              —
                           
                           
                              nekustīga attēla un videoattēla reproducēšana,
                           
                        
                              —
                           
                           
                              modinātājpulksteņa funkcija.
                           
                        
                      (1) Sk. attēlu.
               
               
                  8527 13 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8527, 8527 13 un 8527 13 99 formulējumu.
                  Tā kā aparāts ir veidots vairāku funkciju veikšanai, kas minētas 85. nodaļā, tas saskaņā ar XVI sadaļas 3. piezīmi ir jāklasificē atbilstīgi tā galvenajai funkcijai.
                  Ņemot vērā aparāta objektīvās īpašības, proti, konstrukciju un koncepciju, to paredzēts izmantot kā radio ar modinātājpulksteni. Skaņas reproducēšana tiek uzskatīta par maznozīmīgu. Ekrāna mazo izmēru un zemās izšķirtspējas dēļ par maznozīmīgu ir uzskatāma arī nekustīgu attēlu un videoattēlu reproducēšana.
                  Tāpēc aparāta galvenā funkcija ir kā radiouztvērējam, kas apvienots vienā korpusā ar skaņas ierakstīšanas vai atskaņošanas aparatūru un pulksteni.
                  Tādējādi aparāts ir klasificējams ar KN kodu 8527 13 99 pie citādiem radiouztvērējiem, kas apvienoti ar skaņas ierakstīšanas vai atskaņošanas iekārtu un spēj darboties bez ārēja enerģijas avota.
               
            
         
      
         (1)  Attēlam ir tikai informatīva nozīme.